text: Stor brand i Kolding
  13 marts 2013 kl. 20.56
  Der var stor brand hos Danish Agro på Caspar Müllers Gade i Kolding onsdag aften.
  Alarmen gik klokken 18:56, og branden var så voldsom, at der blev tilkaldt forstærkninger fra blandt andet Bramdrupdam og Lunderskov.
  Politiet var i første omgang nervøse for, at der var gået ild i gødning, da branden udviklede en kraftig sort røgsky.
  - Var der tale om brændende gødning, ville røgen være farlig, men heldigvis blev røgen hurtigt lys grå, som indikerer, at den ikke er farlig, siger vagthavende ved Sydøstjyllands Politi til TV SYD.
  Der var tale om ild i træpiller, og omkring klokken 20 var branden slukket.
  